Cum au decurs primele ore de liberă circulație după intrarea în spațiul Schengen. Care sunt pricipalele modificări
Suntem deja de 9 ore în spațiul Schengen iar pe cel mai mare aeroport al tarii, Henri Coandă din Otopeni, mii de oameni s-au bucurat de libera circulație călătorind către destinații europene fără să le mai fie verificate documentele de identitate.
Despre cum au decurs aceste prime ore vorbim acum cu șeful punctului de frontieră Otopeni, Tiberiu Ioniță, in direct de la Aeroportul Henri Coandă.
Cum au fost primele 9 ore de apartenență la spațiul Schengen?
Tiberiu Ioniță: "Până la această oră forțele Ministerului de Interne au acționat în sistem integrat fără să fie constate probleme deosebite."
Haideți să lămurim un subiect important. Care sunt de acum condiţiile de călătorie în spaţiul Schengen, pentru minori?
Tiberiu Ioniță: "Toți cetățenii minori trebuie să aibe asupra lor documentele justificative pentru a călătorii. În primul rând, document de identitate sau pașaport. Dacă minorul călătorește doar cu un părinte este necesară declarația de la celălalt părinte. Dovada domiciliului sau rezidenței în statul de destinație.
Minorii care au împlinit 16 ani aceștia pot călătorii neînsoțiți în următoarele condiții: document de călătorie, domiciliului sau rezidenței în statul de destinație sau să prezinte acordul ambilor părinți".
Având în vedere că nu mai controlate documentele celor care călătoresc în spaţiul de liberă circulaţie, cum veţi mai prinde infractorii acum? Pe cei daţi în urmărire generală?
Tiberiu Ioniță: "Vor fi verificări pe baza analizelor de risc, pe curse de risc, pe baza profilului pasagerilor. În continuare suntem prezenți și vom face aceste controale".
Odată cu intrarea în Schengen, aveţi la dispoziţie şi o nouă aplicaţie prin care verificaţi identitatea oamenilor. E vorba despre e-DAC. Cum funcţionează aceasta?
Tiberiu Ioniță: "Cu ajutorul aplicației echipele mobile pot accesa bazele operative pentru a constata dacă persoana este urmărită sau are alte probleme de ordin operativ".
Sursa: StirilePROTV
Dată publicare:
31-03-2024 10:06